เลี้ยวซ้ายผ่านตลอดได้ทุกที่จริงหรือไม่
สำหรับการเลี้ยวซ้ายบนท้องถนน สามารถกระทำได้เฉพาะบริเวณที่มีป้ายระบุไว้เท่านั้น โดยทางแยกที่สามารถเลี้ยวได้จะมีอักษรระบุอย่างชัดเจนว่า “เลี้ยวซ้ายผ่านตลอด” อยู่ด้านล่างของป้าย ซึ่งมักจะติดตั้งให้เราสังเกตก่อนที่จะตัดสินใจเลี้ยวซ้าย หากพบเห็นป้ายลักษณะนี้จะสามารถเลี้ยวซ้ายได้โดยไม่ผิดกฎจราจร แต่ถ้าในกรณีที่บางแยกนั้นไม่ได้ระบุไว้ เราจะต้องทำตามสัญญาณไฟจราจรเท่านั้น หากฝ่าฝืนกฎจราจรจะโดนปรับได้ทันที ตามพระราชบัญญัติจราจรทางบก พ.ศ. 2522 และที่แก้ไขเพิ่มเติม มาตรา 140 วรรคสี่ ประกอบประกาศสำนักงานตำรวจแห่งชาติ เรื่อง การกำหนดจำนวนค่าปรับตามที่เปรียบเทียบสำหรับความผิดตามพระราชบัญญัติจราจรทางบก พ.ศ. 2522 พ.ศ. 2563
ผู้ใดฝ่าฝืนหรือไม่ปฏิบัติตามเครื่องหมายจราจรที่ที่ติดตั้งไว้ ต้องระวางโทษปรับตั้งแต่ ๒๐๐ - ๕๐๐ บาท